mk en mk mk es uk en sq nl pl pt fr nl ar ro ja el hbs_lat en it eo bn zh it ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk en mk mk mk mk hbs_lat mk mk mk mk mk mk mk mk mk mk mk mk mk mk mk mk mk en mk mk mk ru hbs_cyr mk mk mk mk mk hbs_cyr mk hbs_cyr mk mk mk ru mk mk ru uk ru mk mk mk en mk uk en mk mk mk hbs_cyr mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Македонија: Мислења од странските земји за протестите против полициската бруталност · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Македонија: Мислења од странските земји за протестите против полициската бруталност
Објавено на 5 декември 2011 8:00 GMT
Прочитај го овој напис на Malagasy, বাংলা, Español, Deutsch, English
Оваа статија е дел од нашето специјално известување за Протестите во Македонија во 2011.
Реакциите на повеќето луѓе за протестите против бруталноста на полицијата во Македонија, го покажуваат стисокот на традиционалните медиуми, кои што не се заинтересирани да известуваат за такви „непопуларни“ вести, и ги потенцираат можностите за солидарност кога овие информации се обелоденија.
Јована Тозија, Македонка која живее во Германија, напиша [мк, en] за реакциите на нејзините пријатели :
Многумина од моите меѓународни пријатели ме прашуваа што се случува во Македонија, откако видоа дека објавувам многубројни линкови со чудни писма на Фејсбук и дека ја сменив сликата на профилот. Накратко им го објаснив инцидентот со убиството на Мартин Нешковски. Еве ги нивните реакции и моите лични анализи на нивните моментални реакции.
Една Русинка: И? Полицијата убила маж? Зошто толку се вознемируваш? Не можеш да направиш ништо околу тоа.
Очигледно дека свеста за слободата на говорот не е на највисокото ниво во оваа земја. Не знам дали проблемот е во тоа што тие се плашат или во тоа што се уште не е доволно развиена. Но, знам дека моќта на олигарсите е централизирана и не можете да направите ништо во врска со тоа.
Еден Иранец: Убиена е само една личност?
Тоа беше неговата првична реакција. И него не му е лесно: Тој има видено многу полошо. Минатата година, за време на т.н. „зелена револуција“ во Иран беа убивани млади луѓе од страна на Владата, бидејќи [Ахмадинеџад] не сакаше да признае дека изборите биле фалсификувани. Група на млади прогресивни луѓе протестираа, но безуспешно. Многумина од нив беа убиени, а Ахмадинеџат се уште е на власт.
Една Германка: Како е можно 2 дена да не е познат идентитетот на момчето и случајот да не биде пријавен?
Луѓето од оваа земја се навикнати дека државните институции си ги вршат нивните должности. Таа не беше заинтересирана за тоа дека член на специјалната полициска единица уби едно младо момче, туку како случајот може да се провлекува преку институциите.
Еден Хрват: Ох, Господи, полицијата сите нас ќе не испрати во гроб.
Немам коментар на тоа и не знам што треба да мислам. Претпоставувам дека тој е приврзаник на ACAB теоријата (сите полицајци се гадови).
Неколку дена по почетокот на протестите, бугарскиот блогер Јуруков напиша на неговиот блог:
„Зошто ниту еден бугарски медиум нема известено за овој протест веќе една недела? Зошто морам да се информирам на Твитер во врска со протестите, и тоа поради тоа што случајно следам неколку Македонци. Што чекате? Официјално мислење на Министерството за внатрешни работи или од [премиерот Бојко Борисов]? Дали веќе толку далеку стигнавме? Дали се плашиме дека медиумите ќе бидат обвинети за немири доколку протестите се префрлат во Бугарија? Зошто молчат дури и публикациите кои се познати по нивната независност? Или ќе мораме прво да чекаме вестите да станат популарни, па потоа да дискутираме за нив?
Јуруков забележа дека, неделата кога започнаа протестите, само два бугарски интернет портали известуваа за тоа: Dir.bg и News.bg. (Но, овие портали не објавија дополнителни вести за темата во наредните неколку недели)
Веб сајтот Стоп за полициското насилство објави статија за поддршката на протестите од словенскиот женски хор  „Комбинат“:
„Ви испраќаме фотографија за да ве поддржиме. Сликана е на нашиот концерт во [Целје], посветен на вас кои протестирате против полициската бруталност во Македонија. Ќе ви испратиме [петиција] потпишана на концертот. Луѓето во Словенија немаат претстава за тоа што се случува во Македонија, бидејќи нашите медиуми не пишуваат, ниту известуваат за тоа… Прифатете го нашето сочувство и поддршка. Ние сме со вас во нашите мисли и срца.
Концерт на хорот „Комбинат“ во Целје, Словенија. Фотографија од Комбинат, искористена со дозвола!
Македонските демонстранти продолжуваат да ги повикуваат луѓето од странство да ја покажат нивната поддршка за протестите, со пишување или правење видеа за нив.
Оваа статија е дел од нашето специјално известување за Протестите во Македонија во 2011.
Источна и Централна Европа
Translated (de) byEmily Katzenstein
Најнови написи од Источна и Централна Европа
Хрватските граѓани и бизниси искажуваат поддршка за Украина на различни начини
Белорусија  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Македонија  18 февруари 2022
„Не го барав тоа“: Четири жени се борат против родовото насилство во Босна и Херцеговина
Босна и Херцеговина  21 јануари 2022
Топ написи од свет
Еквадор: Жени и девојки бегалки се занимаваат со сексуална работа
Латинска Америка  17 август 2012
Водич за 2.0 застапување: Алатки за дигитално застапување
Среден Исток и Западна Африка  24 септември 2008
Бугарија, Македонија: Војна за историјата преку блогови
Источна и Централна Европа  11 април 2008
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани